Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 83/1987. (XII. 27.) MT rendelet módosítására.
Paragraph Index: 709

1991. június 29-én férje elhunyt. A Nyugdíjfolyósító Igazgatóság az 1992. január 20-án kelt határozatával a panaszos részére ideiglenes özvegyi nyugdíjat, fia részére árvaellátást állapított meg. A Nyugdíjfolyósító Igazgatóság 1997. április 28-án ellátás szüneteléséről, jogalap nélkül felvett 443 722 Ft ellátás visszafizetéséről hozott határozatot. A panaszosnak a határozat ellen benyújtott fellebbezésére a Nyugdíjfolyósító Igazgatóság 1997. augusztus 1-jén kelt határozatával 47 500 Ft-ra csökkentette a visszafizetési kötelezettséget, majd ebből 37 500 Ft-ot elengedett, a maradék tízezer forint megfizetésére havi ezer forint részletfizetést engedélyezett. Az állampolgári jogok országgyűlési biztosa általános helyettese vizsgálata alatt a Nyugdíjfolyósító Igazgatóság méltányosságból a fenti tízezer forint megfizetésétől is eltekintett. A vizsgálat során megállapítást nyert, hogy a panaszos fia árvaellátása igénylésekor jelezte a rokkantsági járadék folyósítását. A fentiekre tekintettel a társadalombiztosításról szóló törvény 106. § (1) bek. b) pontja alapján a jogalap nélkül felvett ellátásnak csak azt a részét követelhette vissza a Nyugdíjfolyósító Igazgatóság, melyre a felvételtől számított kilencven napon belül kötelezte írásban a panaszost (ezt tartalmazta a másodfokú határozat), majd méltányosságból a fennmaradó 37 500 és 10 000 Ft visszafizetésétől is eltekintett. A fenti intézkedésével a Nyugdíjfolyósító Igazgatóság a saját tévedése miatt előállt, a panaszosra háruló hátrányos következményeket korrigálta. A rokkantsági járadékról szóló 83/1987. (XII. 27.) MT rendelet 1. § (1) bekezdése szerint: „Aki az Országos Orvosszakértői Intézet illetékes orvosi bizottságának szakvéleménye szerint a 25. életéve betöltése előtt teljesen munkaképtelenné vált, és nyugellátást, baleseti nyugellátást részére nem állapítottak meg, rokkantsági járadékra jogosult.” A Nyugdíjfolyósító Igazgatóság tehát jogszerűen járt el, amikor a panaszos fia részére megállapított és folyósított (kedvezőbb) árvaellátás mellett a rokkantsági járadék folyósítását megszüntette. Az országgyűlési biztos általános helyettese jogszabálysértést nem állapított meg, megállapította azonban, hogy az adott helyzetben súlyosan sérült a panaszos, illetve a születése óta százszázalékosan rokkant gyermeke szociális biztonsághoz való joga. Amennyiben a súlyosan fogyatékos gyermek elhunyt édesapja nem szerzett volna biztosítási alapon jogosultságot és ezért halálát követően gyermeke árvaellátást, továbbra is részesülhetett volna alanyi jogon rokkantsági járadékban. Tehát a beteg gyermekével özvegyen maradt panaszos és fia megélhetési biztonsága került veszélybe a hatályos szabályozások miatt. Különösen méltatlannak értékelhető a kialakult helyzet, mivel a megvont ellátás helyett az érintett később fogyatékossági támogatást fog kapni, ha időközben állapota nem javult. Tekintettel azonban arra, hogy a fogyatékos személyek jogairól és esélyegyenlőségük biztosításáról szóló 1998. évi XXVI. törvényt a parlament elfogadta, és a törvény rendelkezik a fogyatékossági támogatás bevezetéséről a fogyatékosság folytán keletkező többletköltségek részbeni fedezése érdekében, az állampolgári jogok országgyűlési biztosa általános helyettese (a fogyatékossági támogatásról szóló törvényi rendelkezéseket 1999. szeptember 30-ig kell megalkotni) a távoli időpontra tekintettel az adott panasz és a hasonló helyzetbe kerültek gondjai átmeneti megoldására sürgős intézkedést tart szükségesnek. Az országgyűlési biztos általános helyettese ajánlásában a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes